साजिद खान ने ऑफर किया था रोल, बोले- डेट्स की वजह से किया इनकार
Krushna Abhishek The Kapil Sharma Show - एक्टर और कॉमेडियन कृष्णा अभिषेक ने हाल ही में बताया कि उन्होंने ‘द कपिल शर्मा शो’ के लिए डायरेक्टर साजिद खान की फिल्म छोड़ दी। कृष्णा अभिषेक कहा कि उन्हें कपिल शर्मा शो में काम करना था
एक्टर और कॉमेडियन कृष्णा अभिषेक ने हाल ही में बताया कि उन्होंने ‘द कपिल शर्मा शो’ के लिए डायरेक्टर साजिद खान की फिल्म छोड़ दी। कृष्णा अभिषेक कहा कि उन्हें कपिल शर्मा शो में काम करना था और बिजी डेट्स के चलते दोनों प्रोजेक्ट्स साथ में नहीं किए जा सकते थे। दरअसल, कृष्णा ने हाल ही में द कपिल शर्मा शो में वापसी की है। पिछले साल मेकर्स के साथ फीस को लेकर मनमुटाव के चलते उन्होंने शो छोड़ दिया था।
कृष्णा ने बताई फिल्म छोड़ने की वजह
ईटाइम्स से बातचीत के दौरान कृष्णा ने कहा- कुछ दिक्कतें हैं, चैनल के साथ हमारा एक साल का कॉन्ट्रैक्ट और बिजी शेड्यूल है। साजिद खान ने जब मुझे वो फिल्म ऑफर की, तो मेरे पास डेट्स नहीं थी। उन्होंने मुझसे बोला- ‘आप कर सकते हैं।’ लेकिन यह मुमकिन नहीं था वरना मुझे भी उनके साथ काम करके अच्छा लगता।
अपने कमबैक पर कृष्णा ने जताई थी खुशी
द कपिल शर्मा शो में कृष्णा की वापसी से फैंस बेहद खुश हैं। शो में उनका जोरदार वेलकम हुआ। जैसे ही कृष्णा स्टेज पर आए, तालियों से उनका स्वागत किया गया। एक्टर ने इंस्टाग्राम पर एंट्री की एक क्लिप शेयर करते हुए लिखा - ‘सपना वापस आ गई है। मेरे प्यारे फैंस आपको इतने सारे प्यार के लिए शुक्रिया।’
2022 में कृष्णा ने छोड़ा था शो, बताई थी वजह
टाइम्स ऑफ इंडिया से बात करते हुए कृष्णा ने कहा- ‘मेरा शो छोड़ कर जाने का मन कभी नहीं था। लेकिन, पैसों और कॉन्ट्रैक्ट को लेकर कुछ प्रॉब्लम थी, लेकिन अब वो सॉल्व हो चुकी है। ये शो और यहां के लोग बिल्कुल घर जैसे हैं। सपना की एंट्री होगी बढ़िया तरह से होगी। घर का भूला शाम को घर पर लौट कर आए तो उसे भूला नहीं कहते। ये वही वाला हिसाब है।
बता दें कि यह कपिल शर्मा शो का चौथा सीजन चल रहा है। फैंस अब भी इस शो को बेहद पसंद करते हैं। बीते दिनों, शो के होस्ट कपिल शर्मा ने बताया था कि उनकी टीम जुलाई में यूएस टूर पर जा सकती है।